Nyo Tuwanku peugah ju beu awai, tolesan Tuwanku ngon poto nyan le that nyang hana cochok. Nyan bek neukheun sapu sabab Tuwanku sibok that han meutume jak mita poto yang paih. Jadi neumaklum manteng, tapi bek neujak tire peukateun Tuwanku.
Sabab meunyo Tuwanku gadoeh peusibok droe mita poto nyan ka hana meutumeu teumoleh. Teuman kon hanjeut keubut. Kakeuh meunan laju dile, ban-ban yang mungken. Pane ek tajak peureutuk that.
Nyo beungoh nyo Tuwanku nak calitra peukara kueh bawang. Paken geukheun kueh bawang? Pu bawanng nyang geupeuget keu kueh. Jadi meuno jeunaweub, kueh bawang nyan nakeuh kueh yang na dibpeh bawang bacut dijampu ngon bahan-bahan laen, jadi kon bawang tok-tok.
Bek neujak pike ban ka dikheun kueh bawang nyan bararti ka bawang mandum-mandum. Kon meunan. Saban lage kupi sit, kon bararti ban tapeugah tajep kupi nyan ka tajak jep bubok totok, kon meunan. Na diboeh ie sit bacut.